Resolució 310/2017, de 15 de setembre
Administració: Confraria de Pescadors de Blanes
Diversa documentació de la Confraria.
L'LTAIPBG només és aplicable a les confraries de pescadors en la mesura que exerceixen funcions públiques, i en relació a la informació que afecta aquestes funcions.
Serien funcions públiques d'aquestes entitats les que exerceixen per compte de l'Administració o que comporten l'exercici de potestats públiques, motius que justificarien la tutela per la Generalitat, inclosa la revisió administrativa dels seus actes.
Fora de l'exercici de funcions públiques, la informació interna d'aquestes entitats s'ha de qualificar com privada i l'accés a ella no està emparat per la legislació de transparència i accés a la informació pública.
Número d'expedient de la reclamació: 335/2017.
El 14 de juny de 2017 amplia la sol·licitud al següent objecte: acreditació o informe de la capacitat i categoria professional dels gestors de la Llotja de desembarcament de peix (carnets professionals) i PIF.
Demana que la documentació anterior li sigui enviada per correu electrònic i per correu postal.
Aquesta mateixa sol·licitud és formulada en la mateixa data (28 de maig de 2017) a la consellera d'Agricultura, Ramaderia, Pesca i Alimentació de la Generalitat de Catalunya que, per resolució de la Cap de la Unitat d'Informació del Departament de 7 de juny de 2017, la deriva a la Confraria de pescadors de Blanes, de conformitat amb el que disposa l'article 30 LTAIPBG.
En atenció a les anteriors consideracions, la CPB no hauria facilitat la informació sol·licitada.
L'article 3.1.b LTAIPBG estableix que aquesta Llei és aplicable, entre d'altres subjectes passius, a les corporacions de dret públic, en el que afecta a l'exercici de les seves funcions públiques.
La Llei 22/2002, de 12 de juliol, de confraries de pescadors de Catalunya (LCPC), defineix a aquestes entitats precisament com a corporacions de dret públic (article 1), i els és en conseqüència aplicable l'LTAIPBG amb l'abast indicat, és a dir, en el que afecta a l'exercici de les seves funcions públiques.
L'LCPC no defineix al detall què cal entendre per funcions públiques de les confraries.
Tan sols el seu article 2.2 estableix que els actes d'aquestes entitats que impliquin l'exercici de funcions públiques estan sotmesos a la tutela de la Generalitat i són susceptibles de revisió administrativa davant aquesta Administració.
D'això es pot deduir que serien funcions públiques d'aquestes entitats les que exerceixen per compte de l'Administració o que comporten l'exercici de potestats públiques, motius que justificarien la tutela per la Generalitat, inclosa la revisió administrativa dels seus actes.
No sembla que cap de les informacions sol·licitades per la persona reclamant, i que s'han detallat en l'antecedent 2, sigui relativa a l'exercici de funcions públiques, ja que difícilment poden tenir aquest caràcter les informacions sobre pressupostos, comptes i gestió econòmica interna de l'entitat (apartats b, c, d, f, g, l, o, p de l'antecedent 2), sobre personal i responsables interns (apartats j, k, m i ampliació de la sol·licitud de l'antecedent 2), sobre constitució de l'entitat (apartats h, i de l'antecedent 2), sobre convenis (apartat e) i sobre serveis als socis (apartat n).
Cap d'aquestes qüestions sembla afectar l'exercici de funcions públiques.
Tampoc l'esmentada en l'apartat a del mateix antecedent (subvencions i ajudes públiques rebudes per la CPB), sense perjudici que la persona reclamant pugui obtenir aquesta informació a través de les administracions concedents d'aquestes subvencions o ajudes, si és que existeixen.
En no afectar l'exercici de funcions públiques, la informació sol·licitada de la CPB no pot ser qualificada com a informació pública, sinó privada, i l'accés a ella no és emparat per la legislació de transparència i accés a la informació pública.
Certament, la manca d'accés a aquesta informació pot denotar un cert dèficit de transparència per part de la CPB, però això no vol dir que incompleixi les obligacions establertes per la legislació de transparència i accés a la informació pública.
Cal tenir en compte que les confraries de pescadors realitzen bàsicament, com indica l'informe de la CPB, activitats de naturalesa privada, com transaccions civils o mercantils o prestació de serveis als seus membres.
L'accés a la informació relativa a aquestes activitats (que no pot qualificar d'informació pública), si escau, es podrà plantejar mitjançant els procediments i instàncies que corresponguin (legislació de confraries, legislació sobre associacions, jutges i tribunals civils, etc.), però no sobre la base de l' LTAIPBG, ni davant la GAIP.
En conseqüència, s'ha d'inadmetre aquesta Reclamació, ja que el seu objecte no és informació pública que pugui ser exigible a l'entitat reclamada.
L'article 44 LTAIPBG preveu que les resolucions de la GAIP es publicaran al portal electrònic de la Comissió que preveu l'article 25 RGAIP, prèvia dissociació de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 15 de setembre de 2017, resol:
Barcelona, 15 de setembre de 2017
22/09/2017 - Resolució 322/2017 (recurs de reposició)